b"\n_START_ARTICLE_\nSocietat Catalana d'Economia\n_START_SECTION_\nPremi Societat Catalana d\xe2\x80\x99Economia\n_START_PARAGRAPH_\nAquest premi fou institu\xc3\xaft per la Societat l\xe2\x80\x99any 1996 amb l\xe2\x80\x99objectiu de recon\xc3\xa8ixer i estimular els esfor\xc3\xa7os per a una investigaci\xc3\xb3 en economia d'alta qualitat. Ofert a la millor obra, treball o estudi en general sobre temes d\xe2\x80\x99economia, realitzat dins l\xe2\x80\x99\xc3\xa0mbit dels Pa\xc3\xafsos Catalans, publicat o in\xc3\xa8dit. Es convoca biennalment\xc2\xa0amb alternan\xc3\xa7a amb el Premi Catalunya\xc2\xa0d\xe2\x80\x99Economia.\n_START_SECTION_\nPremi Catalunya d\xe2\x80\x99Economia\n_START_PARAGRAPH_\nEl Premi Catalunya d\xe2\x80\x99Economia, de car\xc3\xa0cter biennal, premia la millor obra, treball o estudi en general sobre l\xe2\x80\x99economia dels Pa\xc3\xafsos Catalans. L\xe2\x80\x99objectiu del Premi \xc3\xa9s recon\xc3\xa8ixer i estimular els esfor\xc3\xa7os per a una investigaci\xc3\xb3 d'alta qualitat. El Premi pot recaure tant en persones de dins com de fora dels pa\xc3\xafsos catalans i pot \xc3\xa9sser redactat en qualsevol llengua.\n_START_SECTION_\nPremi Ferran Armengol i Tubau\n_START_PARAGRAPH_\nLa Societat Catalana d\xe2\x80\x99Economia, filial de l\xe2\x80\x99Institut d\xe2\x80\x99Estudis Catalans, i la Fundaci\xc3\xb3 Armengol i Mir amb l\xe2\x80\x99objectiu de recon\xc3\xa8ixer i estimular els esfor\xc3\xa7os per a una millor investigaci\xc3\xb3 en el camp de les assegurances i la cobertura del risc van instituir el Premi Ferran Armengol i Tubau._NEWLINE_El Premi, de car\xc3\xa0cter triennal, pot recaure tant en persones de dins com de fora dels Pa\xc3\xafsos Catalans. La quantia del Premi \xc3\xa9s de 6.000 \xe2\x82\xac, quantitat patrocinada per la Fundaci\xc3\xb3 Armengol i Mir, M\xc3\xbatua de Propietaris, Consell de Col\xc2\xb7legis de Mediadors d\xe2\x80\x99Assegurances de Catalunya i Col\xc2\xb7legi d\xe2\x80\x99Actuaris de Catalunya."